OBRAČUN PRODATE ROBE NA FISKALNOJ KASI

1. Kasa je spremna za rad, kada na displeju piše 0,00
2. Obračun putem skenera, vrši se na sledeći način:
3. Skenerom predjemo preko bar koda a istovremeno pritisnemo taster koji se nalazi sa njegove gornje strane;
4. ukoliko skener ne može da očita bar kod proizvod obračunavamo putem šifre. Šifra se nalazi na etiketi, a etiketa pored proizvoda. Pošto smo ukucali količinu proizvoda kucamo taster X, a zatim šifru proizvoda i taster PLY.
5. Kada prodajemo dva ili više proizvoda, obračun putem skenera vrši se tako što pritisnemo taster 2, zatim taster X, pa očitamo skenerom. Pošto se očita skenerom ne treba da se pritisne taster PLY.
6. Kada obračunavamo prodaju proizvoda preko šifre, ukucamo šifru proizvoda, zatim taster PLY. Kada obračunavamo prodaju dva komada neke robe preko šifre, ukucamo taster 2, taster X, zatim šifru proizvoda i potvrđujemo na PLY.
7. Robu na merenje (pirinač i sl.) obračunavamo tako što ukucamo prvo masu koju smo izmerili, na sledeći način: pritisnemo na taster 0, zatim taster tačka, pa taster 3 (ako obračunavamo 300 grama pirinča), zatim taster X i šifru za pirinač koja se nalazi na posudi u kojoj se nalayi pirinač i na papiriću koji je zalepljen pored kase, i uvek posle šifre pritisnemo taster PLY.
8. Ukoliko želimo jasnije da vidimo šta smo otkucali pritisnemo taster sa strelicom naviše koji se nalazi u gornjem levom uglu 3-4 puta, da bi papir malo izvukli.
9. Kada pogrešimo kod unošenja šifre, a još nismo pritisnuli taster PLY, pritisnemo taster crveni taster C, što znači da sa C brišemo ono što smo pogrešno ukucali. Kada smo obračunali proizvod, pritiskom na taster PLY, taj obračun unet je na fiskalni račun. Ako tek tada primetimo svoju grešku kod obračuna, ona se ispravlja tako što jednim pritiskom na taster STORNO i taster PLY, brišemo zadnji obračunati artikal.
10. Ako kupac ne želi ništa više da kupi, pritisnemo zeleni taster MEDJUZBIR u donjem desnom uglu, i na displeju vidimo koliko iznosi račun.
11. Ukucavamo iznos koji nam je dao kupac i pritisnemo crveni taster UKUPNO.

Na taj način je završen obračun prodate robe.